พระครูวิสุทธิญาณวรคุณ (วรกร เขมปญฺโญ)

พระครูวิสุทธิญาณวรคุณ นามเดิม วรกร วัฒนเดชาวงษ์ ฉายา เขมปญฺโญ ชื่ออื่นๆ ที่คนทั่วไป มักเรียกว่า ครูบาน้อย เขมปญโญ เป็นพระครูสัญญาบัตร ผู้ช่วยเจ้าอาวาสพระอารามหลวงชั้นพิเศษ ฝ่ายวิปัสสนาธุระ เป็นผู้รักษาการแทนเจ้าอาวาส วัดสันปูเลยสะหลีเวียงแก้ว ตำบลสันปูเลย อำเภอดอยสะเก็ด จังหวัดเชียงใหม่

**ประวัติ**
 พระครูวิสุทธิญาณวรคุณ วิ. (วรกร เขมปญฺโญ) นามเดิมชื่อ วรกร วัฒนเดชาวงษ์ เกิดเมื่อวันที่ 23 มกราคม พ.ศ. 2531 ณ บ้านร้องอ้อ ตำบลสันผีเสื้อ อำเภอเมืองเชียงใหม่ จังหวัดเชียงใหม่ เป็นบุตรของวินัย นามสกุล ศรีศิริ กับฤทธิ์ดาวัลย์ นามสกุล วัฒนเดชาวงษ์ (ตันนรา) มีน้องสาวหนึ่งคน - บรรพชาเป็นสามเณรเมื่อวันที่ 8 มีนาคม พ.ศ. 2544 โดยมี พระญาณสมโพธิ เป็นพระอุปัชฌาย์ ณ วัดร้องอ้อ (ดอนมูล) ตำบลสันผีเสื้อ อำเภอเมืองเชียงใหม่ จังหวัดเชียงใหม่- อุปสมบทเป็นพระภิกษุ เมื่อวันที่ 18 มกราคม พ.ศ. 2551 ณ วัดพระธาตุดอยสุเทพราชวรวิหาร โดยมี พระธรรมเสนาบดี (ธงชัย สุวณฺณสิริ) เจ้าคณะภาค 7 เจ้าอาวาสวัดพระธาตุดอยสุเทพราชวรวิหาร เป็นพระอุปัชฌาย์ พระมหาหัตถชัย พุทฺธสโร เป็นพระกรรมวาจาจารย์ และพระมหาสุนทร สุนฺทโร เป็นพระอนุสาวนาจารย์ ได้รับฉายานามว่า "เขมปญฺโญ"

**วุฒิการศึกษา**
 พ.ศ. 2544 สำเร็จการศึกษาประถมศึกษาปีที่ 6 สถานศึกษา โรงเรียนวัดร้องอ้อ ตำบลสันผีเสื้อ อำเภอเมืองเชียงใหม่ จังหวัดเชียงใหม่- พ.ศ. 2547 สำเร็จการศึกษามัธยมศึกษาตอนต้น 1-3 สถานศึกษา ศูนย์การศึกษานอกโรงเรียน อำเภอแม่ริม จังหวัดเชียงใหม่- พ.ศ. 2547 สอบไล่ได้นักธรรมชั้นเอก สถานศึกษา สำนักศาสนศึกษาวัดบุพพาราม (จังหวัดเชียงใหม่) สำนักเรียนคณะจังหวัดเชียงใหม่- พ.ศ. 2550 สำเร็จการคึกษามัธยมศึกษาตอนปลาย 4-6 สถานศึกษา ศูนย์การศึกษานอกระบบและการศึกษาตามอัธยาศัย อำเภอเมืองลำพูน จังหวัดลำพูน- พ.ศ.2567 สำเร็จการศึกษาการศึกษา หลักสูตรศิลปศาสตรบัณฑิต สาขาศิลปศาสตร์ วิชาเอกสารสนเทศทั่วไป จากมหาวิทยาลัยสุโขทัยธรรมาธิราช

**งานปกครองคณะสงฆ์**
 พ.ศ. 2557 ได้รับการแต่งตั้งให้ดำรงตำแหน่งทางพระสังฆาธิการ เป็นเจ้าอาวาสประเภทวัดราษฎร์ วัดสันปูเลยสะหลีเวียงแก้ว- พ.ศ. 2564 - ปัจจุบัน ได้รับการแต่งตั้งให้เป็น ผู้รักษาการแทนเจ้าอาวาส วัดสันปูเลยสะหลีเวียงแก้ว- พ.ศ. 2564 - ปัจจุบัน ได้รับการแต่งตั้งให้เป็นผู้ช่วยเจ้าอาวาสวัดสวนดอก พระอารามหลวง- พ.ศ. 2566 - ปัจจุบัน ได้รับการแต่งตั้งเป็น เลขานุการรองเจ้าคณะจังหวัดเชียงใหม่ (ฝ่ายการศึกษา)- พ.ศ. 2567 - ปัจจุบัน ได้รับการแต่งตั้งเป็น พระอุปัชฌาย์  ประเภท วิสามัญ

**งานด้านสาธารณสงเคราะห์**
 พ.ศ. 2555 ได้รับการแต่งตั้งเป็นประธานกรรมการมูลนิธิพระครูบาน้อย เขมปัญโญ

**งานด้านการศึกษา**
 พ.ศ. 2554 เป็นเจ้าสำนักศาสนศึกษา (นักธรรม-ธรรมศึกษา, บาลี-บาลีศึกษา) วัดสันปูเลยสะหลีเวียงแก้ว

**งานเผยแผ่**
 พ.ศ. 2555 ได้รับการแต่งตั้งเป็นประธานศูนย์ศึกษาพระพุทธศาสนาวันอาทิตย์ มูลนิธิพระครูบาน้อย เขมปัญโญ- พ.ศ. 2556 - ปัจจุบัน ได้รับการแต่งตั้ง เป็นพระธรรมทูต ประจำหน่วยปฏิบัติการอำเภอดอยสะเก็ด จังหวัดเชียงใหม่- พ.ศ. 2560 ได้รับการแต่งตั้งเป็น เจ้าสำนักปฏิบัติธรรมประจำจังหวัดเชียงใหม่ แห่งที่ 19 (โดยมติมหาเถรสมาคม)- พ.ศ. 2563 - ปัจจุบัน  เป็นพระธรรมทูตสายต่างประเทศ รุ่นที่ ๒๖

**สมณศักดิ์, พัดยศ**
 พ.ศ. 2556 ได้รับแต่งตั้งจากพระราชเขมากร (ประยุทธ ภูริทตฺโต) ให้ดำรงฐานานุกรมที่ "พระครูปลัด"- พ.ศ. 2565 ได้รับแต่งตั้งจากพระธรรมคุณาภรณ์ (เก็ง อาสโภ) ให้ดำรงตำแหน่งฐานานุกรมที่ "พระครูปลัดคุณวัฒน์"- 5 ธันวาคม พ.ศ. 2566 มีพระบรมราชโองการโปรดพระราชทานสมณศักดิ์ตั้งพระครูสัญญาบัตร ผู้ช่วยเจ้าอาวาสพระอารามหลวงชั้นพิเศษ ฝ่ายวิปัสสนาธุระ ที่ "พระครูวิสุทธิญาณวรคุณ"

**รางวัลเชิดชูเกียรติคุณ**
 พ.ศ. 2560 ได้เข้ารับพระราชทานรางวัลเสาเสมาธรรมจักร ผู้ทำคุณประโยชน์ต่อพระพุทธศาสนา กรมการศาสนา กระทรวงวัฒนธรรม
ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธี- พ.ศ. 2565 ได้เข้ารับประทานปริญญาพุทธศาสตรดุษฎีบัณฑิตกิตติมศักดิ์ (ปริญญาเอกกิตติมศักดิ์เชิดชูเกียรติคุณ) สาขาวิชาสังคมสงเคราะห์ศาสตร์ สภามหาวิทยาลัยมหาจุฬาลงกรณราชวิทยาลัย 
ในการนี้เจ้าพระคุณสมเด็จพระอริยวงศาคตญาณ (อัมพร อมฺพโร) สมเด็จพระสังฆราช สกลมหาสังฆปริณายก เสด็จพระดำเนินเป็นองค์ประธานในพิธีประสาทปริญญาแก่นิสิตผู้สำเร็จการศึกษา ผู้ได้รับปริญญากิตติมศักดิ์เชิดชูเกียรติคุณ และเข็มมหาวิทยาลัยเชิดชูเกียรติคุณมหาวิทยาลัยมหาจุฬาลงกรณราชวิทยาลัย

**อ้างอิง**

**แหล่งข้อมูลอื่น**
 http://www.dra.go.th/th/cmsdetail-15-17-1-1244.html date=2017-06-09 - http://mahathera.onab.go.th/index.php?url=mati&id=7596
*https://ratchakitcha.soc.go.th/documents/14195.pdf
หมวดหมู่:ภิกษุในสังกัดคณะสงฆ์มหานิกาย
หมวดหมู่:เจ้าอาวาส
หมวดหมู่:ฐานานุกรม
หมวดหมู่:บุคคลจาก กศน.
หมวดหมู่:บุคคลจากอำเภอเมืองเชียงใหม่
หมวดหมู่:ผู้ได้รับพระราชทานรางวัลเสาเสมาธรรมจักร
หมวดหมู่:ภิกษุจากจังหวัดเชียงใหม่